આ બનાવની વિગતો એવી છે કે અમગદાવાદના સેટેલાઇટ વિસ્તારમાં આવેલા મંગલદીપ એપાર્ટમેન્ટમાં રહેતા દર્શીલ શાહ પ્રહલાદનગર ઇન્ફીનીટી ટાવરમાં હેશચેઇન્સ ટેકનોલોજી નામની કંપની ધરાવે છે . જેમાં સોફ્ટેવેર અને એપ્લીકેશન બનાવવાની કામગીરી કરવામાં આવે છે. આ માટે તેમણે એક વેબસાઇટ પરથી એક સર્વર ભાડે લીધું હતું અને અમદાવાદની ઓફ ટ્રેક થીન્કર્સ નામની કંપનીને સર્વર મેનેજ કરવાની કામગીરી સોંપવામાં આવી હતી. આ માટે કંપનીના દિવ્યેશ કામોથી સર્વર મેેનેજની કામગીરી કરે છે. ગત 19મી અને 21મી ફેબ્રુઆરી 2018મના રોજ તેમના સર્વરમાંથી ખુબ મોટા પ્રમાણમાં ડેટાની ચોરી થઇ હતી. આ અંગે દિવ્યેશે જણાવ્યું હતું કે સર્વરમાંથી ડેટાની ચોરી કોઇ બહારથી નથી કરી પણ પ્રાઇવેટ કી અને પાસવર્ડનો ઉપયોગ કરીને મહત્વના ડેટા ટ્રાન્સફર કરી દીધા હતા. જેથી આ બાબતને ગંભીરતાથી લઇને બીજો ડેટા બેકઅપ લઇ લીધો હતો અને આ અંગે આનંદનગર પોલીસ સ્ટેશનમાં આઇપીસીની કલમ 406 અને ઇન્ફોર્મેશન ટેકનોલોજીની કલમ 66 હેઠળ ગુનો નોંધાવતા પોલીસે ગુનો નોંધીને તપાસ શરૂ કરી છે.